钦定古今图书集成/理学汇编/学行典/第078卷 > 明敖英慎言集训 > 《戒杂言》
## 钦定古今图书集成/理学汇编/学行典/第078卷 > 明敖英慎言集训 > 《戒杂言》

韩文公曰：“其为言也，乱杂而无章。将天丑其德，莫之
顾邪？何为不鸣其善鸣者也。”

张籍《与昌黎书》曰：“比见执事，多尚驳杂无实之谈，此
有以累于令德。”

薛文清公曰：“《杂言》最害正理。　杂言多，能存道者鲜
矣。　群居不可泛言驳杂不近正理之事。”

或问：“《多言》《轻言》《妄言》、杂言何以异？” 英曰：“多言，伤烦也，轻言，伤易也；妄言，言不忠信也；杂言，言不及义也。四者均言之病也，而多言尢病根乎？”